Դրանից անմասն չէին նաև դպրոցում «Ազգային երգ ու պար» առարկայի փորձնական դասավանդման լուրի իրարամերժ արձագանքները: Չեմ բացառում իհարկե, որ շատ մոտ ապագայում ազգային դաստիարակության տարրերի ներմուծմանն ուղղված փորձնական այս հայտն ապացուցի իր կարևորությունն ու կենսունակությունը, անգամ, եթե ոչ՝ գաղտիք չէ, որ բոլոր ժամանակներում էլ գրագետ ու գեղեցիկ պարող ու երգի բառերն ամբողջությամբ հիշող մարդիկ շրջապատում սիրված ու պահանջված են: Համենայնդեպս բազմաթիվ բարդ առարկաների շրջապտույտում երգն ու պարը նպաստելու են ստացած գիտելիքի դյուրընկալմանը, լինելու են էներգիայի ինքնատիպ հաղորդակներ… Շնորհավոր ԳԻՏԵԼԻՔԻ ՕՐԸ: Ժամանակակից աշխարհի քաղաքացի, միևնույն ժամանակ հայրենասեր պատրաստելուն ուղղված անվրեպ քաղաքականություն և լավագույն կրթություն ապահովելու մեծ հնարավորություններ մեր երկրին: Սովորելու համար երբեք ուշ չէ….